wickkiey/tamil-wikipedia-chunked huggingface dataset:
# விக்கிப்பீடியா:விக்கித்திட்டம் திரைப்படம்

## இவற்றையும் காண்க

- விக்கிப்பீடியா:விக்கித்திட்டம் திரைப்படம்/தேவைப்படும் கட்டுரைகள்
- விக்கிப்பீடியா:விக்கித்திட்டம் திரைப்படம்/குறுங்கட்டுரைகள்
# வார்ப்புரு:விக்கித்திட்டம் திரைப்படம்

| **** என்னும் கட்டுரை திரைப்படம் தொடர்பான கட்டுரைகளை மேம்படுத்தவும், புதிய கட்டுரைகள் இயற்றுவதையும் நோக்கமாக உடைய **விக்கித்திட்டம் திரைப்படம்** என்னும் திட்டத்துடன் தொடர்புடையது ஆகும். | } |
| --- | --- |
<includeonly></includeonly>
<noinclude>  
</noinclude>
# அரமகளிர்

அரமகளிர் பற்றிய குறிப்புகள் சங்கப்பாடல்களில் உள்ளன. இவற்றைத் தொகுத்து எண்ணிப் பார்க்கும்போது இக்காலத்து வழிபடப்படும் கன்னிமார் தெய்வம் நினைவுக்கு வருகிறது.
- சூர் அரமகளிர்
: மலையருவியில் நீராடும் சூரர மகளிரை அடைய முடியாது.
: முருகன் குடிகொண்டுள்ள சோலையில் சூர்-அரமகளிர் ஆடினர். பலராக ஒன்றுகூடி ஆடினர். அவர்கள் தம் கால்களில் சிலம்பு அணிந்திருந்தனல். அவர்கள் ஆடும்போது எழுந்த சிலம்பொலி சோலையில் எதிரொலித்தது. "வெற்றி கண்ட கோழிக்கொடி வாழிய" எனப் பாடிக்கொண்டே ஆடினர்.
: தலைவன் தலைவியின் கையைப் பற்றிக்கொண்டு சூர்-அரமகளிர் கோயிலின் முன் நின்றுகொண்டு "பிரியேன்" எனச் சூளுரை செய்தான்.
- வான் அரமகளிர்
: திருச்சீர் அலைவாய் முருகனின் 12 கைகளில் ஒன்று வானர மகளிர்க்கு மாலை சூட்டிக்கொண்டிருக்கும்.
: இமயத்து உச்சியில் வாழும் வான் அரமகளிர் அன்னப்பறவையை விரும்புவர்.
- வரை அரமகளிர்
: வரையர மகளிர் இளமைக் கோலத்தினர். மென்மை, அரும்புமுலை, செவ்வாய், சுணங்கழ்ழகு கொண்ட மார்பகம் ஆகியவற்றைக் கொண்ட பருவப்பெண் ஒருத்தி, குன்றக் குரவனின் மகள், வரையர மகளிர் போன்றவள் எனக் குறிப்பிடப்படுகிறாள்.
: வரையர மகளிர் அணியாக நின்றுகொண்டு தலைவியை 'நல்லவள்' 'நல்லவள்' என வாழ்த்தினார்களாம். (தலைவன் திரும்பவும் வந்தது தன்னை மணந்துகொள்ளாமையால்) தலைவனுக்கு மட்டும் தலைவி தீயவள் ஆகிவிட்டாளாம். இவ்வாறு கூறுகிறாள் ஒரு தலைவி.
# சரோஜினி யோகேஸ்வரன்

**சரோஜினி யோகேஸ்வரன்** (இறப்பு: 17 மே 1998) இலங்கைத் தமிழ் அரசியல்வாதியும், தமிழர் விடுதலைக் கூட்டணி உறுப்பினரும், முன்னாள் நாடாளுமன்ற உறுப்பினர் வெ. யோகேஸ்வரனின் மனைவியும் ஆவார்.
# சரோஜினி யோகேஸ்வரன்

## அரசியலில்

1997 ஆம் ஆண்டில் இவர் யாழ்ப்பாண நகர முதல்வராகத் தேர்ந்தெடுக்கப்பட்டார். 14 ஆண்டுகளுக்குப் பின்னர் முதல் முறையாக நகர முதல்வராகப் பொறுப்பேற்றவர் இவரே.
# சரோஜினி யோகேஸ்வரன்

## படுகொலை

திருமதி யோகேஸ்வரன் 1998 மே 17 ஆம் நாள் யாழ்ப்பாணத்தில் உள்ள அவரது வீட்டில் வைத்து இனந்தெரியாத நபர்களினால் ஐந்து முறை துப்பாக்கியால் சுடப்பட்டு மருத்துவமனைக்குக் கொண்டு செல்லப்படும் வழியில் மரணமானார். விடுதலைப் புலிகளின் ஒரு பிரிவாகக் கருதப்படும் சங்கிலியன் படை என அழைக்கப்படும் ஆயுதக் குழு இவரது இறப்புக்குப் பொறுப்பெடுத்தது. தமிழீழ விடுதலைப் புலிகள் இவரது கணவர் வெ. யோகேசுவரனை 1987 ஆம் ஆண்டில் கொழும்பில் வைத்து சுட்டுக் கொன்றனர்.
# பி. எஸ். சூசைதாசன்

**பிலேசியன் சூசை சூசைதாசன்** (*Pilesiyan Sosai Soosaithasan*, 24 சூலை 1934 &ndash; 13 அக்டோபர் 2017) இலங்கைத் தமிழ் அரசியல்வாதியும், முன்னாள் நாடாளுமன்ற உறுப்பினரும் ஆவார்.
# பி. எஸ். சூசைதாசன்

## அரசியலில்

சூசைதாசன் தமிழர் விடுதலைக் கூட்டணியின் வேட்பாளராக மன்னார் தொகுதியின் 1977 நாடாளுமன்றத் தேர்தலில் போட்டியிட்டு, 15,141 வாக்குகள் பெற்று நாடாளுமன்றத்துக்குத் தெரிவானார். இலங்கைத் தமிழ்ப் போராளிகளின் அழுத்தத்தாலும், தமிழ் ஈழத்துக்கு ஆதரவளிப்பதில்லை என நாடாளுமன்றத்தில் சத்தியப்பிரமாணம் எடுப்பதற்கான ஆறாம் திருத்தச் சட்டமூலத்துக்கு எதிர்ப்புத் தெரிவித்தும், கருப்பு சூலை வன்முறைகளில் சிங்கள காடையர்களினால் 3,000 தமிழ் மக்கள் கொல்லப்பட்டமைக்கு எதிர்ப்புத் தெரிவித்தும், அனைத்து தமிழர் விடுதலைக் கூட்டணி உறுப்பினர்களும் 1983 முதல் நாடாளுமன்றத்தை ஒன்றியொதுக்கல் செய்தார்கள். மூன்று மாதங்கள் நாடாளுமன்றத்துக்குச் சமூகமளிக்காத நிலையில், 1983 அக்டோபர் 22 இல் சூசைதாசன் மன்னார்த் தொகுதிக்கான நாடாளுமன்ற இருக்கைகயை இழந்தார்.  
சூசைதாசன் தமிழ்த் தேசியக் கூட்டமைப்பு வேட்பாளராக வன்னி மாவட்டத்தில் 2010 தேர்தலில் போட்டியிட்டார். ஆனாலும் இவர் கூட்டமைப்புப் பட்டியலில் ஆறாவதாக வந்ததனால் நாடாளுமன்றத்துக்குத் தெரிவாகவில்லை.
# திலோனியா

**திலோனியா** என்பது வட இந்தியாவின் ராஜஸ்தான் மாநிலத்தில் உள்ள அஜ்மேர் மாவட்டத்தில் உள்ள ஓர் கிராமம் ஆகும்.
இங்கு பேர்பூட் கல்லூரி பங்கர் ராய் அவர்களால் தொடங்கப்பட்டது. இக்கிராமம் பிற பின்தங்கிய கிராமங்களுக்கு பொருளாதார மற்றும் சமூக முன்னேற்றத்திற்கு ஒரு முன்னுதாரணமாய் உள்ளது.
# திலோனியா

## கல்வி

இக்கிராமத்தில் பகலில் இயங்கும் கல்விச் சாலைகள் மூன்று உள்ளன.
- இராஜஸ்தான் அரசின் அரசுப் பள்ளி
- பேர்பூட் கல்லூரி
- பால் சன்ஸ்கார் (Bal Sanskar ) பள்ளி
# அஜ்மீர் மாவட்டம்

**அஜ்மீர் மாவட்டம்** (Ajmer district) இந்தியாவின் ராஜஸ்தான் மாநிலத்தில் அமைந்துள்ளது. அஜ்மீர் நகரம் இம்மாவட்டத்தின் தலைநகர் ஆகும். இங்கு இந்து, இசுலாம், சமணம் ஆகிய மதத்தைச் சேர்ந்தவர்கள் வசிக்கின்றனர்.
# அஜ்மீர் மாவட்டம்

## மாவட்டப் பிரிப்பு

அஜ்மீர் மாவட்டத்தின் சில வருவாய் வட்டங்களைக் கொண்டு ஆகஸ்டு 2023ல் பியாவர் மாவட்டம் மற்றும் கேக்கிரி மாவட்டம் புதிதாக நிறுவப்பட்டது.
# அஜ்மீர் மாவட்டம்

## மக்கட் தொகை

இம்மாவட்டத்தின் மொத்த மக்கட் தொகை 21,80,526 ஆகும்.
- இந்து-18,69,044
- இஸ்லாம்-2,44,341
- சமணம்-47,812
# அஜ்மீர் மாவட்டம்

## அமைப்பு

அஜ்மீர் மாவட்டம் 8,481 சதுர கிலோமீட்டர்கள் பரப்பளவு கொண்டது. இது ராஜஸ்தான் மாநிலத்தின் மையப்பகுதியில் அமைந்துள்ளது. வடக்கே நாக்பூர் மாவட்டமும், கிழக்கே ஜெய்ப்பூர் மற்றும் டோங் மாவட்டங்களும் தெற்கே பில்வாரா மாவட்டமும், மேற்கே பாலி மாவட்டமும் எல்லைகளாக அமைந்துள்ளது.
# அஜ்மீர் மாவட்டம்

## இதனையும் காண்க

- பியாவர் மாவட்டம் மற்றும் கேக்கிரி மாவட்டம்
- இராஜஸ்தான் மாவட்டப் பட்டியல்
# தனிமதிப்புச் சார்பு

கணிதத்தில் **தனிமதிப்புச் சார்பு** (*Absolute value function*) என்பது தரப்படும் உள்ளீடுகளுக்கு அவற்றின் தனி மதிப்புகளை வெளியீடாகத் தருகின்ற சார்பு. தனி மதிப்பு அல்லது மட்டு அல்லது எண்ணளவு என்ற கருத்துரு மெய்யெண்களுக்கு வரையறுக்கப்பட்டு, சிக்கலெண்கள், வளையங்கள், களங்கள் மற்றும் திசையன் வெளிகளுக்கு நீட்டிக்கப்படுகிறது.  
ஏதேனுமொரு மெய்யெண் *x* இன் தனிமதிப்பு:
:<math>|x| = \begin{cases} x, & \mbox{if } x \ge 0 \\ -x, & \mbox{if } x < 0. \end{cases} </math>  
ஏதேனுமொரு சிக்கலெண் <math>z = x + iy,</math> (*x*, *y* மெய்யெண்கள்) இன் தனிமதிப்பு:
:<math>|z| = \sqrt{x^2 + y^2}.</math>
# தனிமதிப்புச் சார்பு

## தனிமதிப்புச் சார்பு

மெய்யெண்களின் தனிமதிப்புச் சார்பு எங்கும் ஒரு தொடர்ச்சியான சார்பு. பூச்சியம் தவிர்த்த அனைத்து மெய்யெண்களுக்கும் இச்சார்பு வகையிடத்தக்கது. (−∞, 0] இடைவெளியில் ஓரியல்பாகக் குறையும் சார்பாகவும் [0, ∞) இடைவெளியில் ஓரியல்பாகக் கூடும் சார்பாகவும் அமையும். ஒரு மெய்யெண்ணின் தனிமதிப்பும் அம்மெய்யெண்ணின் எதிர் மெய்யெண்ணின் தனிமதிப்பும் சமம் என்பதால் மெய்யெண்ணின் தனிமதிப்புச் சார்பு ஓர் இரட்டைச் சார்பு. எனவே இச்சார்பு நேர்மாற்றத்தக்கதல்ல. மேலும் இச்சார்பு துண்டுவாரி நேரியல் சார்பு மற்றும் குவிவுச் சார்பு.  
மெய் மற்றும் சிக்கலெண் தனிமதிப்புச் சார்புகள் தன்னடுக்கானவை. (<math>f\!\(f\!\(x\)\) = f\!\(x\)</math>)
# தனிமதிப்புச் சார்பு

## தனிமதிப்புச் சார்பு

### குறிச்சார்புடன் தொடர்பு

தனிச் சார்பு ஒரு மெய்யெண்ணின் மதிப்பை மட்டுமே தருகிறது; குறியினை விட்டுவிடுகிறது. ஆனால் குறிச் சார்பு மதிப்பை விட்டுவிட்டு குறியை மட்டுமே தருகிறது. இவ்விரு சார்புகளுக்கு இடையேயுள்ள தொடர்பு:  
:<math>|x| = x \sgn(x),</math>  
எனில்,  
:<math>\sgn(x) = \frac{|x|}{x}.</math>
# தனிமதிப்புச் சார்பு

## தனிமதிப்புச் சார்பு

### வகைக்கெழு

ஐத்தவிர மற்ற அனைத்து மெய்யெண்களுக்கும் தனிமதிப்புச் சார்பு வகையிடத்தக்கது. இல் இதன் வகைக்கெழு படிச்சார்பாக கிடைக்கும்.
:<math>\frac{d|x|}{dx} = \frac{x}{|x|} = \begin{cases} -1 & x<0 \\ 1 & x>0. \end{cases}</math>  
&nbsp; இன் *x* ஐப் பொறுத்த இரண்டாம் வகைக்கெழு எங்கும் (பூச்சியத்தைத் தவிர) பூச்சியமாக இருக்கும்.
# தனிமதிப்புச் சார்பு

## தனிமதிப்புச் சார்பு

### எதிர்வகைக்கெழு

தனிமதிப்புச் சார்பின் எதிர்வகைக்கெழு:  
:<math>\int|x|dx=\frac{x|x|}{2}+C,</math>  
இங்கு C, தொகையீட்டுக் காரணி.
# டோங் மாவட்டம்

**டோங்** (Tonk) மாவட்டம் இந்தியாவின் ராஜஸ்தான் மாநிலத்தில் அமைந்துள்ள மாவட்டம் ஆகும். **டோங்** நகரம் இம்மாவட்டத்தின் தலைநகர் ஆகும். இம்மாவட்டம் ஜெய்ப்பூரில் இருந்து 100 கிலோ மீட்டர்கள் தொலைவில் அமைந்துள்ளது.
# டோங் மாவட்டம்

## எல்லைகள்

இம்மாவட்டத்தில் எல்லைகளாக கிழக்கே சவாய் மதோபூர் மாவட்டமும், தென்கிழக்கே கோட்டா மாவட்டமும், வடக்கே ஜெய்ப்பூர் மாவட்டமும், தெற்கே புந்தி மாவட்டமும், தென்மேற்கே பில்வாரா மாவட்டமும், மேற்கே ஆஜ்மீர் மாவட்டமும் அமைந்துள்ளது.
# டோங் மாவட்டம்

## மக்கள் தொகை

2011 ஆம் ஆண்டின் மக்கட்தொகை கணக்கெடுப்பின் படி இம்மாவட்டத்தின் மொத்த மக்கட்தொகை 14,21,711 ஆகும். இது சுவிசர்லாந்து நாட்டின் மக்கட்தொகைக்குச் சமமாகும். அல்லது அமெரிக்காவின் ஹவாய் மாகாணத்தின் மக்கட் தொகைக்குச் சமமாகும். இங்கு மக்கள் அடத்தி 198 பேர் ஒரு சதுர கிலோமீட்டருக்கு எனும் வீதத்தில் உள்ளது.
# டோங் மாவட்டம்

## இதனையும் காண்க

- கேக்கிரி மாவட்டம்
- இராஜஸ்தான் மாவட்டப் பட்டியல்
# ஆளுகைக்குட்பட்ட கடற்பரப்பு

கடல் சட்டம் குறித்த ஐக்கிய நாடுகள் மாநாடு (1982) இல் வரையறையின் படி, **ஆளுகைக்குட்பட்ட கடற்பரப்பு** (*territorial waters*) என்பது ஒரு நாட்டின் கடல் அடித்தள மட்டத்திலிருந்து 12 கடல் மைல் (அதாவது 22.2 கி.மீ., 13.8 மைல்) வரை உள்ள கடற்பரப்பாகும். ஆளுகைக்குட்பட்ட கடற்பரப்பு என்பது ஒரு நாட்டின் இறையாண்மை எல்லை ஆகும், மேலும் ஒரு நாட்டின் இறைமை ஆளுகைக்குட்பட்ட கடற்பரப்பு உள்ளடக்கிய வான்பகுதி மற்றும் கடற்படுகைக்கும் பொருந்தும்.
# ஆளுகைக்குட்பட்ட கடற்பரப்பு

## வெளியிணைப்புகள்

- UN Convention on the Law of the Sea
# பில்வாரா மாவட்டம்

**பில்வாரா** (Bhilwara) மாவட்டம் இந்தியாவின் ராஜஸ்தான் மாநிலத்தில் அமைந்துள்ள மாவட்டம் ஆகும். பில்வாரா நகரம் இம்மாவட்டத்தின் தலைநகர் ஆகும்.
# பில்வாரா மாவட்டம்

## அமைப்பு

இம்மாவட்டத்தின் மொத்தப் பரப்பளவு 10,455 சதுர கிலோமீட்டர்கள் ஆகும். இம்மாவட்டம் கைத்தறி ஆலைகளுக்குப் பெயர் பெற்றது.மேலும் இம்மாவட்டம் 7 துணை மாவட்டங்களாகவும் பிரிக்கப்பட்டுள்ளது.
# பில்வாரா மாவட்டம்

## மக்கள் தொகை

2011 ஆம் ஆண்டின் மக்கட் தொகைக் கணக்கெடுப்பின்படி இம்மாவட்டத்தில் 24,10,459 பேர் வசிக்கின்றனர். இது குவைத் நாட்டின் மக்கட்தொகைக்குச் சமமாகும். அல்லது அமெரிக்காவின் நியூ மெக்சிகோ மாகாணத்தின் மக்கட்தொகைக்குச் சமமாகும். இம்மாவட்டத்தின் மக்கள் அடர்த்தி சதுர கிலோமீட்டருக்கு 230 பேர் எனும் வீதத்தில் உள்ளது. கல்வியறிவு 62.71% ஆகும்.
# கடல் எல்லை

**கடல் எல்லை** (*Maritime boundary*) என்பது கடற்பரப்பின் மீது நிலவியல் மற்றும் அரசியல் சார்ந்து மனிதனால் உருவாக்கப்பட்ட இரு நாடுகளுக்கிடையேயான பிரிவாகும். கடல் எல்லை ஒரு நாட்டின் கடல்சார் உயிர் மற்றும் கனிம வளங்களின் மீதும், கடற்பரப்பின் மீதான சட்டங்களுக்கும் உரிய அந்நாட்டின் உரிமையை நிலை நாட்டுகிறது. கடல் எல்லை ஆனது ஒரு நாட்டின் ஆளுகைக்குட்பட்ட கடற்பரப்பு, அண்மை கடற்பரப்பு, பொருளாதார தனியுரிமை பகுதி மற்றும் கண்டத் திட்டு என்று நான்கு பகுதிகளாக வரையறுக்கப்படுகிறது.
# கடல் எல்லை

## ஆளுகைக்குட்பட்ட கடற்பரப்பு

கடல் சட்டம் குறித்த ஐக்கிய நாடுகள் மாநாடு (1982) இல் வரையறையின் படி, ஆளுகைக்குட்பட்ட கடற்பரப்பு (territorial waters) என்பது ஒரு நாட்டின் கடற்கரை அடித்தள மட்டத்திலிருந்து 12 கடல் மைல் (அதாவது 22.2 கி.மீ., 13.8 மைல்) வரை உள்ள கடற்பரப்பாகும். ஆளுகைக்குட்பட்ட கடற்பரப்பு என்பது ஒரு நாட்டின் இறையாண்மை எல்லை ஆகும். மேலும் ஒரு நாட்டின் இறைமை ஆளுகைக்குட்பட்ட கடற்பரப்பு உள்ளடக்கிய வான்பகுதி மற்றும் கடற்படுகைக்கும் பொருந்தும்.
# கடல் எல்லை

## அண்மை கடற்பரப்பு

அண்மை கடற்பரப்பு (contiguous zone) என்பது ஆளுகைக்குட்பட்ட கடற்பரப்பின் வெளிப்புறத்திலிருந்து அடுத்த 12 கடல் மைல் (அதாவது ஒரு நாட்டின் கடற்கரை அடித்தள மட்டத்திலிருந்து 24 கடல் மைல்) உள்ள கடல் நீர்ப்பரப்பாகும். அண்மை கடற்பரப்பில் ஒரு நாடு அதன் சுங்க, நிதி வரவு, குடியமர்தல் மற்றும் சுகாதார சட்ட மற்றும் விதிமுறை மீறல்களை தடுக்கவும், கண்காணிக்கும் வரையறை பெற்றுள்ளது.
# கடல் எல்லை

## பொருளாதார தனியுரிமை பகுதி

பொருளாதார தனியுரிமை பகுதி (Exclusive Economic Zone - EEZ) ஒரு நாட்டின் கடற்கரை அடித்தள மட்டத்திலிருந்து அதிகபட்சமாக 200 கடல் மைல் தூரம் வரை பரவியுள்ள கடற்பரப்பாகும். இஃது அண்மை கடற்பரப்பையும் உள்ளடக்கியுள்ளது. இப்பகுதியின் மீன் வளம், கனிம வளம், பெட்ரோலிய ஆய்வு போன்ற அனைத்து வளங்கள் மீதான உரிமைகளையும் மற்றும் இவ்வளங்கள் சார்ந்த கழிவு மேலாண்மையையும் அந்த நாடே கட்டுப்படுத்துகிறது. எனினும் இப்பகுதியின் வழியாக வேறு நாட்டின் கப்பல்கள் பயணிக்கவோ அல்லது ஐக்கிய நாடுகளின் விதிகளுக்குட்பட்டு இக்கடற்பரப்பில் வேறு நாடுகள் கழிவுகளை கொட்டாவோ தடை செய்யும் அதிகாரம் இல்லை.
# சரோஜினி வரதப்பன்

**சரோஜினி வரதப்பன்** (*Sarojini Varadappan*, செப்டம்பர் 21, 1921 - அக்டோபர் 17, 2013) தமிழகத்தைச் சேர்ந்த சமூக சேவகி ஆவார். இவர் தமிழக முன்னாள் முதல்வர் பக்தவத்சலத்தின் மகளாவார்.
# சரோஜினி வரதப்பன்

## இளமைக் காலம்

சரோஜினி செப்டம்பர் 21, 1921 ஆம் ஆண்டு பக்தவத்சலம், ஞானசுந்தராம்பாள் ஆகியோருக்கு மகளாகப் பிறந்தார். ஒன்பதாம் வகுப்பு வரை லேடி சிவசாமி பெண்கள் பள்ளியில் படித்த இவர், அதன் பிறகு படிப்பை கைவிட்டார். இவர் தனி ஆசிரியர் மூலமாக இந்தியில் விசாரத் பயின்றார். மற்றும் 2009 ஆம் ஆண்டு, பத்ம பூசன் ஆகியவை இவருடைய சமூக சேவையை பாராட்டி வழங்கப்பட்டது.
# சரோஜினி வரதப்பன்

## இறப்பு

உடல்நலக்குறைவு காரணமாக தன்னுடைய 92வது அகவையில், 2013 ஆம் ஆண்டு அக்டோபர் 17 ஆம் நாள் இறந்தார்.
# சன்மார்க்க போதினி (இதழ்)

**சன்மார்க்க போதினி** என்பது இலங்கை, யாழ்ப்பாணத்தில் இருந்து தமிழில் வெளிவந்த ஒரு மாத இதழாகும். இவ்விதழ் 1884 ஆம் ஆண்டு முதல் ச. தம்பிமுத்து (1857-1937) என்பவரால் அச்சுவேலியில் அச்சிடப்பட்டு வெளிவந்தது. 47 ஆண்டுகள் இவ்விதழ் வெளிவந்தது.  
சன்மார்க்க போதினியில் சுவாமி ஞானப்பிரகாசர் தொடராக எழுதிய சில கட்டுரைகள் பின்னர் *யாழ்ப்பாண வைபவ விமரிசனம்* என்ற பெயரில் நூலாக வெளியிடப்பட்டது.
# சவாய் மாதோபூர் மாவட்டம்

**சவாய் மதோபூர் மாவட்டம்** (Sawai Madhopur district) இந்தியாவின் ராஜஸ்தான் மாநிலத்தில் அமைந்துள்ள மாவட்டம் ஆகும். சவாய் மாதோபூர் நகரம் இம்மாவட்டத்தின் தலைநகர் ஆகும். இந்தியாவிலுள்ள மிகவும் பிற்படுத்தப்பட்ட 640 மாவட்டங்களில் இதுவும் ஒன்றாகும். பனாஸ் ஆறு இம்மாவட்டத்தில் பாய்கிறது.
# சவாய் மாதோபூர் மாவட்டம்

## அமைப்பு

இம்மாவட்டத்தின் எல்லைகளாக வடக்கே டெளசா மாவட்டமும், வடகிழக்கே கரெளலி மாவட்டமும் மேற்கே சம்பல் நதியும், தென்மேற்கே கோட்டா மாவட்டமும், தென்கிழக்கே புந்தி மாவட்டமும் கிழக்கே டோங் மாவட்டமும் அமைந்துள்ளது.
# சவாய் மாதோபூர் மாவட்டம்

## வட்டங்கள்

சவாய் மதோபூர் மாவட்டம் 5 வருவாய் வட்டங்களாகப் பிரிக்கப்பட்டுள்ளது.
- சவாய் மதோபூர் (Sawai Madhopur)
- சோத் க பர்வாரா (choth ka Barwara)
- கந்தார் (Khandar)
- போன்லி (Bonli)
- மலார்னா துங்கர் (Malarna Dungar)
# சவாய் மாதோபூர் மாவட்டம்

## மாவட்டப் பிரிப்பு

இம்மாவட்டத்தின் சில வருவாய் வட்டங்களைக் கொண்டு 7 ஆகஸ்டு 2023 அன்று புதிய கங்காபூர் மாவட்டம் நிறுவப்பட்டது.
# சவாய் மாதோபூர் மாவட்டம்

## மக்கள் தொகை

2011 ஆம் ஆண்டின் மக்கட்தொகை கணக்கெடுப்பின் படி இம்மாவட்டத்தின் மொத்த மக்கட்தொகை 13,38,114 ஆகும். இது மொரீசியஸ் நாட்டின் மக்கள் தொகைக்குச் சமமாகும். மக்கள் அடர்த்தி ஒரு சதுர கிலோமீட்டருக்கு 297 எனும் வீதத்தில் உள்ளது. கல்வியறிவு 66.19% ஆகும்.
# கோட்டா மாவட்டம்

**கோட்டா மாவட்டம்** (Kota) இந்தியாவின் ராஜஸ்தான் மாநிலத்தில் அமைந்துள்ள ஒரு மாவட்டமாகும். கோட்டா நகரம் இம்மாவட்டத்தின் தலைநகரம் ஆகும்.
# கோட்டா மாவட்டம்

## அமைப்பு

இம்மாவட்டத்தின் எல்லைகளாக வடக்கே புந்தி மாவட்டமும், கிழக்கே பரான் மாவட்டமும், தெற்கே ஜலாவார் மாவட்டமும், மேற்கே சித்தோர்கார் மாவட்டமும் அமைந்துள்ளது.
# கோட்டா மாவட்டம்

## மக்கள் தொகை

2011 ஆம் ஆண்டின் மக்கட்தொகை கணக்கெடுப்பின் படி இம்மாவட்டத்தின் மொத்த மக்கட்தொகை 19,50,491 ஆகும்., இது அமெரிக்காவின் நியூ மெக்சிகோ மாகாணத்தின் மக்கட் தொகைக்குச் சமமாகும். மக்கள் அடர்த்தி சதுர கிலோமீட்டருக்கு 374 எனும் வீதத்தில் உள்ளது.கல்வியறிவு 77.48% ஆகும்.
# பூந்தி மாவட்டம்

**பூந்தி மாவட்டம்** (Bundi) இந்தியாவின் ராஜஸ்தான் மாநிலத்தில் அமைந்துள்ள மாவட்டம் ஆகும். பூந்தி நகரம் இம்மாவட்டத்தின் தலைமையிடம் ஆகும்.
இம்மாவட்டத்தின் பகுதிகள் 1949-க்கு முன்னர் பூந்தி சமஸ்தானத்தின் பகுதியாக இருந்தது.
# பூந்தி மாவட்டம்

## அமைப்பு

இம்மாவட்டத்தின் மொத்தப் பரப்பளவு 5550 சதுர கிலோமீட்டர்கள். மக்கட்தொகை 11,13,725 ஆகும்
# பூந்தி மாவட்டம்

## எல்லைகள்

இம்மாவட்டத்தில் எல்லைகளாக கிழக்கே கோட்டா மாவட்டமும், வடக்கே டோங் மாவட்டமும், தெற்கே புந்தி மாவட்டமும், தென்மேற்கே சித்தோர்கார் மாவட்டமும், மேற்கே பில்வாரா மாவட்டமும் அமைந்துள்ளது.
# பூந்தி மாவட்டம்

## மக்கள் தொகை

2011 ஆம் ஆண்டின் மக்கட்தொகை கணக்கெடுப்பின் படி இம்மாவட்டத்தின் மொத்த மக்கட்தொகை 11,13,725 ஆகும். இது சைப்ரசு நாட்டின் மக்கட்தொகைக்குச் சமமாகும். இங்கு மக்கள் அடத்தி 193 பேர் ஒரு சதுர கிலோமீட்டருக்கு எனும் வீதத்தில் உள்ளது. கல்வியறிவு 62.31% ஆகும்.
# பூந்தி மாவட்டம்

## இதனையும் காண்க

- இராணியின் படிக்கிணறு
# சித்தோர்கார் மாவட்டம்

**சித்தோர்கார் மாவட்டம்** (Chittorgarh) இந்தியாவின் ராஜஸ்தான் மாநிலத்தில் அமைந்துள்ள மாவட்டம் ஆகும். வரலாற்றுச் சிறப்புமிக்க சித்தோர்கார் நகரம் இம்மாவட்டத்தின் தலைநகர் ஆகும்
# சித்தோர்கார் மாவட்டம்

## அமைப்பு

இமாவட்டத்தின் மொத்தப் பரப்பளவு 10,856 சதுர கிலோமீட்டர்கள் ஆகும். இந்தியாவின் பிற்படுத்தப்பட்ட 640 மாவட்டங்களுள் இம்மாவட்டமும் ஒன்றாக வகைப்படுத்தப்பட்டுள்ளது.
# சித்தோர்கார் மாவட்டம்

## எல்லைகள்

இம்மாவட்டத்தின் எல்லைகளாக கிழக்கே ராட்லம் மாவட்டமும், மேற்கே நீமுச் மற்றும் மாண்சவுர் மாவட்டமும், தெற்கே பிரதாப்கார் மாவட்டமும், வடக்கே பில்வாரா மாவட்டமும் அமைதுள்ளது.
# சித்தோர்கார் மாவட்டம்

## மக்கள் தொகை

2011 ஆம் ஆண்டின் மக்கட்தொகை கணக்கெடுப்பின் படி இம்மாவட்டத்தின் மொத்த மக்கள் தொகை 15,44,392 ஆகும். இது அமெரிக்காவின் ஹவாய் மாகாணத்தின் மக்கட் தொகைக்குச் சமமாகும். மக்கள் அடர்த்தி சதுர கிலோமீட்டருக்கு 193 எனும் வீதத்தில் உள்ளது. கல்வியறிவு 62.51% ஆகும்.
# சித்தோர்கார் மாவட்டம்

## பார்க்க வேண்டிய இடங்கள்

- சித்தோர்கார் கோட்டை
# பரான் மாவட்டம்

|ராஜஸ்தானில் பரான் மாவட்டம்]]
**பரான் மாவட்டம்** (Baran) இந்தியாவின் ராஜஸ்தான் மாநிலத்தில் அமைந்துள்ள ஒரு மாவட்டமாகும். பரான் நகரம் இம்மாவட்டத்தின் தலைமையிடம் ஆகும். மேலும் இம்மாவட்டத்தில் சாப்ரா நகரம் உள்ளது.
# பரான் மாவட்டம்

## காலநிலை

இம்மாவட்டத்தில் பருவமழைக் காலங்களைத் தவிர்த்து மற்ற நேரங்களெல்லாம் வறண்ட வானிலையே காணப்படும். ஜூன் முதல் செப்டம்பர் வரையிலான காலம் பருவமழைக் காலமாகும். சராசி மழையளவு 895.2 மில்லிமீட்டர்களாகும். சனவரி மாதஹ்ம் மிக்குளிரான மாதமாகும் . அந்த நேரத்தில் வெப்பநிலை குறைந்த பட்சமாக 10.6 டிகிரி செல்சியஸாகவும் ஆகவும் அதிகபட்ச வெப்பநிலை 24.3 டிகிரி செல்சியஸாகவும் இருக்கும்.
# பரான் மாவட்டம்

## விமான நிலையங்கள்

இம்மாவட்டத்திற்கு அருகிலுள்ள விமான நிலையங்கள்,
- ஜெய்ப்பீர் சர்வதேச விமான நிலையம்
- ஜோத்பூர் விமான நிலையம்
- உதய்ப்பூர் விமான நிலையம்
போன்றவை ஆகும்.
# பரான் மாவட்டம்

## தொலைவு

இம்மாவட்டம்,
- கோடாவிலிருந்து 72 கிலோமீட்டர்கள் தொலைவிலும்
- ஜெய்ப்பூரிலிருந்து 318 கிலோமீட்டர்கள் தொலைவிலும்
- மும்பையிலிருந்து 992 கிலோமீட்டர்கள் தொலைவிலும்
- உதய்ப்பூரிலிருந்து 342 கிலோமீட்டர்கள் தொலைவிலும்
- ஆஜ்மீரிலிருந்து 273 கிலோமீட்டர்கள் தொலைவிலும்
- ஜோத்பூரிலிருந்து 451 கிலோமீட்டர்கள் தொலைவிலும்
- பிகானீரிலிருந்து 506 கிலோமீட்டர்கள் தொலைவிலும்
- சிவ்புரியிலிருந்து 160 கிலோமீட்டர்கள் தொலைவிலும்
- குவாலியரிலிருந்து 260 கிலோமீட்டர்கள் தொலைவிலும்
- ஜான்ஸியிலிருந்து 258 கிலோமீட்டர்கள் தொலைவிலும்
அமைந்துள்ளது.
# பரான் மாவட்டம்

## சுற்றுலாக் காலம்

இம்மாவட்டத்தில் செப்டம்பர் முதல் மார்ச் வரையிலான மாதங்கள் சுற்றுலாவுக்கு ஏற்ற மாதங்களாகக் கருதப்படுகிறது.
# ஜாலாவார் மாவட்டம்

**சலாவார் மாவட்டம்** (Jhalawar-ஜலாவார்) இந்தியாவின் ராஜஸ்தான் மாநிலத்தில் அமைந்துள்ள 33 மாவட்டங்களில் ஒரு மாவட்டமாகும். வரலாற்றுச் சிறப்புமிக்க ஜலவர் நகரம் இம்மாவட்டத்தின் தலைநகரம் ஆகும். இம்மாவட்டத்தில் உள்ள கோல்வி கிராமத்தில் பௌத்த கோல்வி குகைகள் உள்ளது.
# ஜாலாவார் மாவட்டம்

## எல்லைகள்

இம்மாவட்டத்தின் எல்லைகளாக வடமேற்கே கோட்டா மாவட்டமும், வடகிழக்கே பரான் மாவட்டமும், கிழக்கே குணா மாவட்டமும், தெற்கே ராஜ்கார் மர்றும் ஷாஜாபூர் மாவட்டமும் அமைந்துள்ளது.
# ஜாலாவார் மாவட்டம்

## வட்டங்கள் (தாலுகாக்கள்)

இம்மாவட்டம்,
- ஜலாவார்
- அக்லேரா
- பவானி
- மண்டி
- பிரவா
- கான்பூர்
- மனோகர் தானா
ஆகிய ஆறு தாலுகாக்களாகப் பிரிக்கப்பட்டுள்ளது.
# ஜாலாவார் மாவட்டம்

## மக்கள் தொகை

2011 ஆம் ஆண்டின் மக்கட்தொகை கணக்கெடுப்பின் படி இம்மாவட்டத்தின் மொத்த மக்கட்தொகை 14,11,327 ஆகும்.இது சுவிட்ஸர்லாந்து நாட்டின் மக்கட் தொகைக்குச் சமமாகும். மக்கள் அடர்த்தி சதுர கிலோமீட்டருக்கு 227 எனும் வீதத்தில் உள்ளது.
# ஜாலாவார் மாவட்டம்

## இதனையும் காண்க

- இராஜஸ்தான் மாவட்டப் பட்டியல்
# குற்ற ஒப்புதல் பக்கம்

**குற்ற ஒப்புதல் பக்கங்கள்** (*Confession Pages*) பேஸ்புக் போன்ற சமூக வலைத்தளங்களில் பிரபலமடைந்து வருகின்றன.
பெரும்பாலும் கல்வி நிலையங்களில் பயிலும் அல்லது பயின்ற மாணவர்கள் தங்கள் அடையாளத்தை வெளிப்படுத்தாமல் குற்ற ஒப்புதல் புரிய இவை பயன்படுத்தப்படுகின்றன. மாணவர்கள் தங்கள் மனத்தைத் திறந்து இவ்வாறு செய்வது ஒரு புறம் வரவேற்கப்பட்டாலும் அவற்றில் உபயோகப்படுத்தும் மொழிநடை மற்றும் தனிநபர் தாக்குதல்களால் பல்வேறு தரப்புகளில் இருந்து எதிர்ப்பு கிளம்பியுள்ளது.
# அன்னக்கிளி (நூல்)

**அன்னக்கிளி**, வல்லிக்கண்ணன் எழுதி, இமயப்பதிப்பகத்தால் வெளியிடப்பட்ட நாட்டுடைமையாக்கப்பட்ட நூலாகும். இந்நூல் 1962-ம் ஆண்டு டிசம்பர் மாதம் வெளியிடப்பட்டது.  
இது ஒரு வரலாற்று கற்பனைக் கதையாகும். இக்கதை சிங்கப்பூரில் உள்ள தமிழ் முரசு என்னும் பத்திரிக்கையில் வெளியான தொடர் கதையாகும்.
# குனா மாவட்டம்

**குனா மாவட்டம்** (Guna) இந்தியாவின் மத்தியப் பிரதேசம் மாநிலத்தில் அமைந்துள்ள 50 மாவட்டங்களுள் ஒன்று ஆகும். இதன் தலைமையகம் குனா நகரம் ஆகும். இம்மாவட்டத்திலிருந்து சில பகுதிகள் 2003 ஆம் ஆண்டு ஆகஸ்டு மாதம் 15 ஆம் நாள் அசோக்நகர் மாவட்டம் என பிரிக்கப்பட்டது.
# குனா மாவட்டம்

## அமைப்பு

இம்மாவட்டம் 6485 சதுர கிலோமீட்டர்கள் பரப்பளவு கொண்டது. இம்மாவட்டத்தில் எல்லைகளாக
- கிழக்கே அசோக்நகர் மாவட்டமும்
- தென்மேற்கே ராகார் மாவட்டமும்
- தென்கிழக்கே விதிஷா மாவட்டமும்
- வடமேற்கே இராஜஸ்தானின் சலாவார் மாவட்டமும்
அமைந்துள்ளன.
# குனா மாவட்டம்

## வட்டங்கள்

இம்மாவட்டம் 4 தாலுகாக்களாகப் பிரிக்கப்பட்டுள்ளது.
- குனா
- ராகோகட்
- ஆரோன்
- சான்சோடா
# குனா மாவட்டம்

## மக்கள் தொகை

2011 ஆம் ஆண்டின் மக்கட்தொகை கணக்கெடுப்பின் படி இம்மாவட்டத்தின் மொத்த மக்கட்தொகை 12,40,938 ஆகும். மக்கள் அடர்த்தி சதுர கிலோமீர்டருக்கு 194 என்ற விகிதத்தில் உள்ளது. கல்வியறிவு 65.15% ஆகும்.
# குனா மாவட்டம்

## இதனையும் காண்க

- மத்தியப் பிரதேச மாவட்டப் பட்டியல்
# அசோக்நகர் மாவட்டம்

**அசோக்நகர் மாவட்டம்** (Ashoknagar, இந்தி:अशोकनगर जिला) மாவட்டம் இந்தியாவின் மத்தியப் பிரதேசம் மாநிலத்திலுள்ள மாவட்டங்களுள் ஒன்று ஆகும். இம்மாவட்டத்தின் தலைநகரம் அசோக்நகர் ஆகும். இம்மாவட்டமானது 2003 ஆம் வருடம் ஆகத்து மாதம் 15 ஆம் தியதி குனா மாவட்டத்திலிருந்து பிரிக்கப்பட்டது.  
இம்மாவட்டம் புந்தேல்கண்ட் புவியியல் பகுதியில் அமைந்துள்ளது
# அசோக்நகர் மாவட்டம்

## அமைப்பு

இம்மாவட்டத்தின் மொத்த பரப்பளவு 4773.94 சதுர கிலோமீட்டர்கள் ஆகும். இம்மாவட்டத்தின் மேற்கே சிந்து நதியும், கிழக்கே பேட்வா ஆறும் ஓடுகிறது.
# அசோக்நகர் மாவட்டம்

## மக்கள் தொகை

2011 ஆம் ஆண்டின் மக்கட்தொகை கணக்கெடுப்பின் படி இம்மாவட்டத்தின் மொத்த மக்கட்தொகை 6,88,920 ஆகும்.
# அசோக்நகர் மாவட்டம்

## வரலாறு

இம்மாவட்டமானது 2003 ஆம் வருடம் ஆகத்து மாதம் 15 ஆம் தியதி குணா மாவட்டத்திலிருந்து பிரிக்கப்பட்டது. பண்டையக் காலத்தில் இப்பகுதியானது சிந்தியா குடும்பத்தினரால் ஆளப்பட்டது. இது குவாலியர் பகுதிக்கு உட்பட்டிருந்தது. அசோகர் உஜ்ஜயினி வெற்றிக்குப் பிறகு இரவு இங்கே தங்கியதால் இவ்விடத்திற்கு அசோக்நகர் எனப் பெயர் வந்தது.
# அசோக்நகர் மாவட்டம்

## காலநிலை

இம்மாவட்டத்தின் சராசரி வெப்பநிலை கோடைக்காலத்தில் 47 டிகிரி செல்சியசாகவும் குளிர்காலத்தில் 4 டிகிரி செல்சியசாகவும் இருக்கும்.
# அசோக்நகர் மாவட்டம்

## உட்பிரிவுகள்

இந்த மாவட்டத்தை வட்டங்களாகப் பிரித்துள்ளனர். அவை அசோக்நகர், சன்தேரி, முங்காவ்லி, இசாகட் ஆகியன.  
இந்த மாவட்டம் மத்தியப் பிரதேச சட்டமன்றத்துக்கு மூன்று தொகுதிகளின் மூலம் முன்னிறுத்தப்படுகிறது.
- அசோக்நகர்
- சந்தேரி
- முங்காவ்லி
# அசோக்நகர் மாவட்டம்

## இதனையும் காண்க்

- சந்தேரி
- மத்தியப் பிரதேச மாவட்டப் பட்டியல்
# க. தா. லிங்கநாதன்

**கந்தர் தாமோதரம்பிள்ளை லிங்கநாதன்** (*Kanthar Thamotharampillai Linganathan*) இலங்கைத் தமிழ் அரசியல்வாதியும், மாகாண சபை உறுப்பினரும் ஆவார்.
# க. தா. லிங்கநாதன்

## வாழ்க்கைக் குறிப்பு

லிங்கநாதன் வவுனியா மாவட்டம் நெடுங்கேணியில் வேளாண்மைக் குடும்பம் ஒன்றில் பிறந்தவர். அன்றைய ஈழப்போர்ச் சூழலில் இவர் 1983 ஆம் ஆண்டில் தமிழீழ மக்கள் விடுதலைக் கழகத்தில் (புளொட்) சேர்ந்து ஆயுதப் போராட்டத்தில் இணைந்து கொண்டார்.
# க. தா. லிங்கநாதன்

## அரசியலில்

பல போராட்ட அமைப்புகள் சனநாயக அரசியலுக்குத் திரும்பிய வேளையில் லிங்கநாதனும் 1994 ஆம் ஆண்டில் வவுனியா நகரசபைத் தலைவராகத் தேர்ந்தெடுக்கப்பட்டார். இரண்டாவது தடவையாகவும் நகரசபை உறுப்பினராகத் தேர்தெடுக்கப்பட்டார். பின்னர் சிறிது காலம் அரசியலில் இருந்து ஒதுங்கியிருந்தார். இவர் 2013 அக்டோபர் 14 ஆம் நாள் மாகாண சபை உறுப்பினராக புளொட் அமைப்பின் செயலாளர் முன்னிலையில் வவுனியாவில் பதவியேற்றுக் கொண்டார்.
# பேட்வா ஆறு

**பேட்வா ஆறு** (Betwa River) வட இந்தியாவில் ஓடும் ஆறு ஆகும். இது யமுனை நதியின் கிளை ஆறு ஆகும். இதன் மறு பெயர் வெட்ராவதி (Vetravati) ஆறு ஆகும். இது மத்தியப் பிரதேசத்தில் உள்ளது. இந்த ஆறானது கடைசியில் கென் ஆற்றுடன் இணைகிறது.
# பேட்வா ஆறு

## வரலாறு

சமஸ்கிருதத்தில் பேட்வா என்றால் *வெட்ராவதி* என்று பொருள். இந்த ஆற்றைப் பற்றி மகாபாரதத்தில் குறிப்புகள் உள்ளன. வெறாவதி என்பதற்கு *சுக்திமதி* என்று பொருள். இந்த நதிக் கரையானது இடம்பெயரும் நீர்ப் பறவைகளுக்கு முக்கிய நீர் நிலையாக விளங்குகிறது.
# பேட்வா ஆறு

## நதி நீர் வாரியம்

இந்த ஆறானது மொத்தம் 590 கிலோமீட்டர்கள் நீளமுடையது. இதில் 232 கிலோமீட்டர்கள் மத்தியப் பிரதேசத்திலும் மீதி 358 கிலோமீட்டர்கள் உத்திரம் பிரதேசத்திலும் ஓடுகிறது. உத்திரப் பிரதேசம் மற்றும் மத்தியப் பிரதேசம் அரசுகளுக்கு இடையேயான உடன்படிக்கையின் படி 1973 ஆம் ஆண்டு பேட்வா நதிநீர் வாரியம் அமைக்கப்பட்டது.
# பேட்வா ஆறு

## நதிகள் இணைப்பு

மத்தியப் பிரதேச மாநிலத்தின் நதிகள் இணைப்புத் திட்டத்தின் கீழ் பேட்வா ஆறானது, கென் ஆற்றுடன் இணைக்க 25 டிசமப்ர் 2024 அன்று இந்தியப் பிரதமர் நரேந்திர மோதி அடிக்கல் நாட்டினார். இந்த ஆறுகளின் இணைப்பால் மத்தியப் பிரதேசத்தில் வாழும் 44 இலட்சம் மக்களும்; உத்தரப் பிரதேசத்தில் வாழும் 21 இலட்சம் மக்களும் பயன் பெறுவர். பேட்வா ஆற்றின் குறுக்கே கட்டப்பட்டுள்ள மடாடிலா அணையானது மத்தியப் பிரதேசம் மற்றும் உத்திரப் பிரதேசம் ஆகிய மாநிலங்களின் நிருவாகத்தின் கீழ் வருகிறது.
# பேட்வா ஆறு

## அணைகள்

இந்த ஆற்றின் குறுக்கே,
- இராஜ்காட் அணை
- மட்டத்திலா அணை
- பரிச்சா அணை
- துர்வாரா அணை
ஆகிய அணைகள் கட்டப்பட்டுள்ளன.
# வெள்ளாவி (புதினம்)

**வெள்ளாவி** நாவல் எழுத்தாளர் விமல் குழந்தைவேலால் எழுதப்பட்டது. இந்நூலின் முதல் பதிப்பு 2004 ஆம் ஆண்டு ஜூலை மாதம் வெளியானது. உயிர்மை பதிப்பகம் இந்நூலை வெளியிட்டிருந்தது. இந்நூல் 216 பக்கங்களைக் கொண்டது.
# வெள்ளாவி (புதினம்)

## முன்னுரை

இந்நூலுக்கு *மண்ணிலிருந்து மரங்கள் முளைக்கின்றன...* எனும் தலைப்பில் முன்னுரை எழுதப்பட்டுள்ளது. அதில்,
அகழ்ந்து உயிர்ப்பிக்கப்பட்ட தொல் நகரங்களிலிருந்து பாணர்களின் பாடல்கள் கேட்கின்றன. நூற்றாண்டுகளுக்கு
முன்னர் வாழ்ந்த மக்கள் உயிர்கொண்டெழுந்து மீதி வாழ்க்கையை வாழ்ந்து தீர்த்துக்கொண்டிருக்கின்றனர்.
சமர்க்களங்களில் மலைகள் பொருதுகின்றன, குதிரைகளின் குளம்புகளில் பொறித்தீ பறக்கிறது.யானைகள்
குருதி சொரிந்து சரிகின்றன, புராதன மாந்தர்கள் இன்னொரு முறையும் கொல்லப்படுகின்றனர். இதிகாசங்களின்
கதாநாயக வில்லன் பாத்திரங்கள் தலைகீழாய் ஆட்களை மாற்றி பரிசோதனை செய்து பார்க்கின்றனர்.  
எனக் குறிப்பிடுகிறார்.
# கிருஷ்ணகுடியில் ஒரு பிரணயகாலத்து

இது 1997ல் வெளியான மலையாளத் திரைப்படம். ஜெயராம், மஞ்சு வார்யர் ஆகியோர் முதன்மை வேடங்களில் நடித்துள்ளனர்.
# கிருஷ்ணகுடியில் ஒரு பிரணயகாலத்து

## நடிப்பு

- ஜெயராம் ... கிரி மேனன்
- மஞ்சு வார்யர் ... மீனாட்சி
- பிஜு மேனன் ... அகிலசந்திரன்
- பாலசந்திரமேனன் ... பவி
- வினய பிரசாத் ... உமா
- சித்திக் ... ரஞ்சி
- நரேந்திர பிரசாத் ... மீனாட்சியின் தந்தை
- ஜகதீஷ் ... ஜோஸ் ஆப்ரஹாம்
- அகஸ்டின் ... கங்காதரன்
- வினீத் குமார் ... பாலன்
- சுகுமாரி ... கிரியின் அம்மா
- காவ்யா மாதவன் ... அஞ்சலி (கிரியின் சகோதரி)
- ஸ்ரீவித்யா ... மிச்சிசு நாயர்
# கிருஷ்ணகுடியில் ஒரு பிரணயகாலத்து

## பாடல்கள்

கிரீஷ் புத்தஞ்சேரி எழுதிய பாடல்களுக்கு வித்யாசாகர் இசையமைத்துள்ளார்.
# மாரி சன்னா ரெட்டி

**மாரி சன்னா ரெட்டி** (*Marri Channa Reddy*) (1919–1996) இந்தியாவின் பல மாநிலங்களில் முனைப்பாக இயங்கிய இந்திய தேசிய காங்கிரசு கட்சியைச் சேர்ந்த ஓர் அரசியல்வாதி ஆவார். உத்திரப் பிரதேசம் (1974–1977), பஞ்சாப் (1982–1983), இராசத்தான் (பெப்ரவரி 1992 - மே 1993) மாநில ஆளுநராகப் பணியாற்றி 1993ஆம் ஆண்டு முதல் தமது மரணம் வரை தமிழக ஆளுநராக பணியாற்றியவர். ஆந்திரப் பிரதேச முதல்வராக 1978 முதல் 1980 வரையும் மீண்டும் 1989 முதல் 1990 வரையும் பணியாற்றியுள்ளார்.  
1960களில் ஆந்திரப் பிரதேசத்தில் தெலுங்கானா இயக்கத்தில் பங்கேற்ற முன்னோடிகளில் இவரும் ஒருவர். இவர் தமிழக ஆளுநராக இருந்தபோது அப்போதைய முதல்வர் ஜெயலலிதாவுடன் இவருக்கு ஏற்பட்ட மோதல் ஆளுநர் - முதல்வரின் கருப்புப் பக்கங்கள் என குறிப்பிடப்படுகிறது.
# மோனிகா (நடிகை)

**மோனிகா** (பிறப்பு **ரேகா மருதைராஜ்**; 25 ஆகஸ்டு 1987) என்பவர் ஒரு இந்தியா நடிகையாவார். இவர் தன்னுடைய திரை வாழ்க்கையை தமிழ் மொழிப் படங்களில் துவங்கினார். 1990களில் குழந்தை நட்சத்திரமாகவும், 2000ல் திரைப்படங்களில் முக்கிய கதாபாத்திரத்திலும் நடித்தார். அழகி திரைப்படம் மூலமாகப் புகழ்பெற்ற நடிகையானார். அதையடுத்து *இம்சை அரசன் 23ம் புலிகேசி* மற்றும் *சிலந்தி* ஆகிய படங்களிலும் நடித்துப் புகழ்பெற்றார். சமீபத்தில் தன்னுடைய பெயரைப் பார்வனா என்று மாற்றம் செய்தார்; ஆனால் 5/30/2014 அன்று இவர் இசுலாம் மதத்துக்கு மாறியுள்ளதால் தன் பெயரை **எம்.ஜி. ரஹீமா** என மாற்றிக் கொண்டார்.
# மோனிகா (நடிகை)

## திரைப்படங்கள்

| ஆண்டு | படம் | கதாப்பாத்திரம் | மொழி | குறிப்பு |
| --- | --- | --- | --- | --- |
| 1990 | *அவசரப் போலிஸ் 100* | தமிழ் | குழந்தை நட்சத்திரம் |  |
| 1991 | *அங்கில் பன்* | மலையாளம் | குழந்தை நட்சத்திரம் |  |
| *பிரம்மா (திரைப்படம்)* | தமிழ் | குழந்தை நட்சத்திரம் |  |  |
| *சாந்தி* | தெலுங்கு | குழந்தை நட்சத்திரம் |  |  |
| 1992 | *என்றும் அன்புடன்* | தமிழ் | குழந்தை நட்சத்திரம் |  |
| *பாண்டியன்* | பிரியா | தமிழ் | குழந்தை நட்சத்திரம் |  |
| 1993 | *சக்கரைத் தேவன்* | தமிழ் | குழந்தை நட்சத்திரம் |  |
| 1994 | *என் ஆசை மச்சான்* | இளைய தாயம்மா | தமிழ் | தமிழ்நாடு மாநில விருது - சிறந்த குழந்தை நட்சத்திரம் |
| *வரவு எட்டணா செலவு பத்தணா* | பத்மா | தமிழ் | குழந்தை நட்சத்திரம் |  |
| 1995 | *சதி லீலாவதி* | தமிழ் | குழந்தை நட்சத்திரம் |  |
| *இந்திரா* | இளைய இந்திரா | தமிழ் | குழந்தை நட்சத்திரம் |  |
| *செல்லக்கண்ணு* | இளைய சந்திரா | தமிழ் | குழந்தை நட்சத்திரம் |  |
| *ஆசை (1995 திரைப்படம்)* | தமிழ் | குழந்தை நட்சத்திரம் |  |  |
| 1998 | *மூவேந்தர்* | தமிழ் | குழந்தை நட்சத்திரம் |  |
| 2001 | *லவ் சேனல்* | ராஜேஸ்வரி | தமிழ் |  |
| 2002 | *அழகி (2002 திரைப்படம்)* | இளைய தனலட்சுமி | தமிழ் |  |
| *காதல் அழிவதில்லை* | மோனிகா | தமிழ் |  |  |
| *சிவ ராம ராஜூ* | ஸ்வாதி | தெலுங்கு |  |  |
| 2003 | *பகவதி (திரைப்படம்)* | பிரியா | தமிழ் |  |
| *பந்தா பரமசிவன் * | செண்பகம் | தமிழ் |  |  |
| ''இனிது இனிது காதல் இனிது | தீபிகா | தமிழ் |  |  |
| *கொடுகு* | தெலுங்கு |  |  |  |
| 2005 | *ஆர் (திரைப்படம்)* | தெலுங்கு |  |  |
| *தாஸ்* | புனிதா | தமிழ் |  |  |
| *சண்டக்கோழி* | தமிழ் |  |  |  |
| 2006 | *இம்சை அரசன் 23ம் புலிகேசி (திரைப்படம்)* | வசந்தி | தமிழ் |  |
| 2008 | *தொடக்கம்* | காயத்ரி | தமிழ் |  |
| *சிலந்தி* | மோனிகா | தமிழ் |  |  |
| 2009 | *அ ஆ இ ஈ* | அனிதா | தமிழ் |  |
| 2010 | *கௌரவர்கள் (திரைப்படம்)* | பூங்கோதை | தமிழ் |  |
| 2011 | *முத்துக்கு முத்தாக (திரைப்படம்)* | அண்மையில் | தமிழ் |  |
| *நஞ்சுபுரம்* | மலர் | தமிழ் |  |  |
| *வர்ணம்* | கவிதா | தமிழ் |  |  |
| 2012 | *916* | இலட்சுமி | மலையாளம் |  |
| 2013 | *குறும்புக்கார பசங்க* | சிந்து | தமிழ் |  |
| *பென்கி பிருகாலி* | கன்னடம் |  |  |  |
| 2014 | *நரன்* | தமிழ் |  |  |
| *கன்னிகாபுரம் சந்திப்பில்* | தமிழ் |  |  |  |
| *அமரன்* | தமிழ் |  |  |  |
| *ஜன்னல் ஓரம்* | தமிழ் | } |  |  |
# அரசறிவியல்

## அரசின் தோற்றம் தொடர்பான கோட்பாடுகள்

அரசியல் சிந்தனையில் அரசின் தோற்றம் தொடர்பாக பல்வேறு சிந்தனைகள் காணப்படுகின்றன.
- தெய்வீக உரிமைக் கோட்பாடு
- பலவந்தக் கோட்பாடு
- சமூக ஒப்பந்தக் கோட்பாடு
- மாக்சியக் கோட்பாடு
- தந்தைவழிக் கோட்பாடு
- தாய்வழிக் கோட்பாடு
- பரிணாம வளர்ச்சிக் கோட்பாடு  
இவ்வாறான கோட்பாடுகளில் முக்கியத்துவம் பெறுவது சமூக ஒப்பந்தக் கோட்பாடாகும். அதாவது அரசானது சமூகத்தில் செய்துகொள்ளப்பட்ட ஒப்பந்தத்தின் விளைவாகவே தோற்றம் பெற்றது என்பதை அடிப்படையாகக் கொண்டு இக் கோட்பாடு முன்வைக்கப்படுகின்றது. சமூக ஒப்பந்தக் கோட்பாடு தொடர்பில் பல்வகை விளக்கங்கள் முன்வைக்கப்பட்ட போதிலும் தோமஸ் ஹொப்ஸ் (Thomas Hopes), ஜோன் லொக் (John Lock), ரூசோ (Russaue) போன்றோரே சமூக ஒப்பந்தவாதிகளில் சிறப்பானவர்களாகும்.
# அரசறிவியல்

## அரசாங்கம்

அரசாங்கம் அரசின் ஒரு பகுதியும், அரசின் பொதுக் கொள்கைகளைத் தீர்மானிப்பதற்கும், பொது விவகாரங்களை நடைமுறைப்படுத்துவதற்குரிய கருவியுமாகும். அரசாங்கம், அரசின் நலன்களை மேம்படுத்துவதற்காகவும், காப்பதற்காகவும், அதன் பிராந்திய எல்லைகளை பாதுகாப்பதற்காகவும் அரசின் பெயரால் இயங்குகின்ற ஒரு முகவர் ஆகும்.
# அரசின் மூலக்கூறுகள்

## மக்கள் தொகை

மக்கள் அற்ற நிலப்பகுதிகள் அரசு எனக் கூறப்படுவதில்லை. ஏனெனில் மக்கள் இன்றி அரசு தோற்றம் பெற முடிவதில்லை. ஒரு அரசு தோற்றம் பெறுவதற்கு மக்கள் தொகை அவசியமானது என்பது அறிஞர் கருத்தாகும். எனினும் அளவு வேறுபாட்டைக் கொண்டு பல்வேறு கருத்துக்கள் முன்வைக்கப்படுகின்றன.
அரிஸ்ரோட்டில், ரூசோ போன்றவர்கள் மக்கள் தொகை வரையறுக்கப்பட்டதாகவும், சிறியதாகவும் இருத்தல் வேண்டும் எனக் கருதினர். ரூசோ மக்கள் தொகையை நிர்ணயம் செய்கின்றபோது அதனை பத்தாயிரமாக எல்லைப்படுத்தியுள்ள அதேவேளை அரிஸ்ரோட்டில் சுயதேவைப் ப+ர்த்தி, சிறந்த அரசாங்கம் என்பவை அமையக் கூடியவகையில் மக்கள் தொகை இருத்தல் வேண்டும் என்கிறார்.
# அரசின் மூலக்கூறுகள்

## இறைமை

அரசறிவியலில் மிகவும் அடிப்படையான எண்ணக்கருவாக இறைமை விளங்குகின்றது. எனினும் அதன் பண்புகளைத் தெளிவாக்குவதிலும், வரையறுத்துக் கொள்வதிலும் பல்வேறு சிக்கல்களும் வேறுபாடுகளும் நிலவிவருகின்றன. இறைமை என்பது ‘உயர்ந்த அதிகாரம்’, ‘மேலான அதிகாரம்’ எனும் கருத்தினைத் தருகின்றது. இது அரசிற்கு அதனுடன் தொடர்புடைய எல்லா விடயங்களின் மீதும் காணப்படும் வரம்பற்ற அதிகாரத்தை குறிப்பதுடன், வெளிவாரியாக ஏனைய காரணிகளின் கட்டுப்பாட்டிற்கு உட்படாதிருக்கும் அதிகாரத்தையும் குறிக்கும்.
# அரசின் மூலக்கூறுகள்

## நிலப்பரப்பு

நிலப்பரப்பும் அரசின் மூலக்கூறுகளில் ஒன்றாகும். ஒரு மக்கள் கூட்டம் தம்மை ஒரு அரசாக ஒழுங்கமைத்துக் கொள்வதற்கு குறிக்கப்பட்ட நிலப்பரப்பில் அவர்கள் நிரந்தரமாக வாழ்தல் அவசியமானதாகும். ஒரு நாடோடிக் கூட்டம் தம்மை அரசாகப் பிரகடனப் படுத்திக் கொள்ள முடியாது.
# அரசின் மூலக்கூறுகள்

## சர்வதேச அங்கீகாரம்

அரசின் மூலக்கூறுகளில் மேலும் ஒரு அங்கமாக சர்வதேச அங்கீகாரத்தையும் முன்வைப்பர். சர்வதேச சமுதாயத்தின் வளர்ச்சிநிலை, போக்கு என்பவற்றின் காரணமாக நாடுகள் ஒன்றுடன் ஒன்று தங்கியிருக்க வேண்டியதும், உறவுகளைப் பேணிக்கொள்ள வேண்டியதும் அவசியமாக உள்ளவிடத்து, அவை ஏனைய நாடுகளினால் அங்கீகரிக்கப்பட வேண்டியதும் அவசியமாகின்றது.
# அவசர போலீஸ் 100 (திரைப்படம்)

**அவசர போலீஸ் 100** என்ற திரைப்படம் பாக்யராஜ் இயக்கி நடித்த தமிழ்ப்படமாகும். இந்தத் திரைப்படத்தில் எம். ஜி. ஆர் முக்கிய கதாப்பாத்திரத்தில் வந்தார். 1990களில் வெளிவந்த இந்தத் திரைப்படத்தில், 1977ல் எம். ஜி. ஆரை கதாநாயகனாக வைத்து சி வி சீறிதர் இயக்கிய அண்ணா நீ என் தெய்வம் படத்தின் ஏறக்குறைய 4000 அடி திரைப்படம் காட்சிப்படுத்தப்பட்டது. அதற்கு தக்கவாறு பாக்யராஜ் கதைக்களம் அமைத்திருந்தார்.  
இந்தத் திரைப்படத்திற்கு ம. சு. விசுவநாதன் இரு பாடல்களுக்கு இசையமைத்திருந்தார். அத்துடன் ம. கோ. இராமச்சந்திரன் படத்தில் நடித்த மா. நா. நம்பியார், சங்கீதா (நடிகை) மற்றும் வி. எஸ். ராகவன் மற்றும் சிலர் புதிய திரைப்படத்திலும் நடித்திருந்தார்கள். இந்தத் திரைப்படம் 1994ல் இந்தியில் கோபி கிருஷ்ணா என்ற பெயரில் சுனில் ஷெட்டியால் எடுக்கப்பட்டது.
# அவசர போலீஸ் 100 (திரைப்படம்)

## கதைமாந்தர்கள்

| நடிகர் | பாத்திரம் |
| --- | --- |
| பாக்யராஜ் | ராமு/ வீரசாமி நாயுடு |
| ம. கோ. இராமச்சந்திரன் | ராஜூ (Archive Footage) |
| கௌதமி | ராமுவின் காதலி |
| சில்க் ஸ்மிதா | ராமுவின் மனைவி |
| சங்கீதா | ராஜூ / ராமுவின் அம்மா |
| மா. நா. நம்பியார் | ராஜூ / ராமுவின் அப்பா |
| விஜயகுமார் | நம்பியாரின் பங்குதாரர் / வில்லன் |
| கோவை செந்தில் | } |
# பாஞ்ச் இ அஸர் (திரைப்படம்)

*பாஞ்ச் இ அஸர்*' (ஆங்கிலம்:At Five in the Afternoon, அட் பைவ் இன் தி ஆப்டர்நூன், பாரசீக மொழி: பாஞ்ச் இ அஸர்) ஒரு ஈரானியத் திரைப்படம் ஆகும். இப்படத்தின் கதையை எழுதியவர் மோசன் மக்மால்பஃப் ஆவார். இத்திரைப்படத்தை இயக்கியவர் சமீரா மக்மால்பஃப். இத்திரைப்படமானது தாலிபான்களின் வீழ்ச்சிக்குப் பின் கல்வி கற்க விரும்பும் ஒரு பெண்ணின் கதையைச் சொல்லுகிறது.
நேட்டோ படைகள் காபூலில் நுழைந்த பிறகு காபூலில் படம் பிடிக்கப்பட்ட முதல் திரைப்படம் இதுவாகும். இத்திரைப்படம் ஈரானிய மற்றும் பிரெஞ்சு கூட்டுத் தயாரிப்பாகும். ஈரானின் மோசன் மக்மால்பஃப் புரொடக்சன்ஸ் நிறுவனமும் பிரான்ஸின் பேக் பிலிம்ஸ் மற்றும் வைல்டு பன்ச் நிறுவனமும் இணைந்து இத்திரைப்படத்தைத் தயாரித்தனர். இத்திரைப்படம் 2003 ஆம் ஆண்டு கான்ஸ் திரைப்பட விழாவில் விருது பெற்றது.
சமீராவின் தங்கை ஹனா மக்மால்பஃப் *அட் பைவ் இன் தி ஆப்டர்நூன்* திரைப்படம் எடுப்பதை ஒரு ஆவணப்படமாக ''ஜாய் ஆப் மேட்னஸ் (Joy of Madness) எனும் பெயரில் எடுத்தார்.
# சமீரா மக்மால்பஃப்

**சமீரா மக்மால்பஃப்** (Samira Makhmalbaf) ஈரானைச் சார்ந்தவர். இவர் திரைப்பட இயக்குநர், திரைக்கதையாசிரியர் ஆவார்.இவர் பிப்ரவரி 15 ஆம் தியதி 1980 ஆம் ஆண்டு பிறந்தவர். இவர் மோசன் மக்மால்பஃப் அவர்களின் மகள் ஆவார். ஈரானின் புதிய தலைமுறை திரைப்பட இயக்குநர்களில் சமீரா குறிப்பிடத்தக்கவர். இவரது தங்கை ஹனா மக்மால்பஃப் ஆவார்.
# சமீரா மக்மால்பஃப்

## இளமைப் பருவம்

தனது 14 வது வயதில் பள்ளியை விட்டு விலகி தனது தந்தையுடன் இணைந்து 5 வருடங்கள் திரைப்படங்கள் பற்றித் தெரிந்து கொண்டார். இரண்டு காணொளிகளைத் தயாரித்த பின்னர் தனது 17 ஆம் வயதில் *தி ஆப்பிள்* எனும் திரைப்படத்தை சமீரா இயக்கினார்.
2000 ஆம் வருடம் மாஸ்கோவில் நடந்த 22 வது சர்வதேச திரைப்பட விழா நடுவர்களுள் ஒருவராகப் பொறுப்பு வகித்தார்.
# சமீரா மக்மால்பஃப்

## விருதுகள்

- அட் பைவ் இன் தி ஆப்டர்நூன் திரைப்படம் கான்ஸ் திரைப்பட விழாவில் விருது பெற்றது.
- 2001 ஆம் ஆண்டு இவரது *ப்ளாக் போர்ட்ஸ்* திரைப்படம் விருது பெற்றது.
- 2002 ஆம் ஆண்டுயுனெஸ்கோ விருதைப் பெற்றார்.
- *தி கார்டியன்* இதழ் தற்போதைய சிறந்த 40 இயக்குநர்களுள் சமீராவும் ஒருவர் எனக் குறிப்பிட்டது.
# அடுப்பு

**அடுப்பு** என்பது விறகு, நிலக்கரி, சமையல் வாயு போன்ற எரிபொருள்கள் கொண்டு நெருப்பு உண்டாக்கப் பயன்படும் இடமாகும். வீட்டில் சமையல் தேவைகளுக்கும் தொழிற்சாலைகளிலும் இது பயன்படுத்தப்படுகின்றது. காற்று மாசைக் குறைக்க அடுப்புகளின் வடிவமைப்பு தொடர்ந்து மேம்படுத்தப்படுகிறது.
# அடுப்பு

## சமையல் அடுப்பு

மூன்று கண் அடுப்பு, வாயு அடுப்பு, கனல் அடுப்பு, மண்ணெண்ணெய் அடுப்பு எனப் பல வகையாக சமையல் அடுப்பைப் பிரிக்கலாம். பெரும்பாலும் கிராமங்களில் தமது வேலைகளுக்கு மூன்று கண் அடுப்பையும் நகரங்களில் சமையல்வாயு பயன்படுத்தும் அடுப்புக்களையும் உபயோகிக்கின்றனர்.
# அடுப்பு

## மேலும் பார்க்க

- இரட்டைச் சூட்டடுப்பு
# ராத் வான் ஜஸ்டிஸ்

**ராத் வான் ஜஸ்டிஸ்** என்பது ஒல்லாந்தர் கால உயர் நீதிமன்றமாகும். இலங்கையில் கொழும்பு, யாழ்ப்பாணம், காலி ஆகிய இடங்களில் ஒல்லாந்தர் காலத்தில் ராத் வான் ஜஸ்டிஸ் என்ற பெரிய நீதிமன்றங்கள் நிறுவப்பட்டன. இங்கு பாரதூரமான குற்ற வழக்குச்செயல்கள் பற்றி விசாரணை செய்யப்பட்டன. இவை தவிர மற்றைய நீதிமன்றங்களிலிருந்து வரும் வழக்குகளும் இங்கே விசாரணைக்கு எடுத்துக்கொள்ளப்பட்டன.
# அலெக்சாண்டிரா கொலோண்டை

**அலெக்சாண்டிரா கொலோண்டை** (உக்குரேனிய மொழி: Олександра Михайлівна Коллонтай, ரசிய மொழி : Александра Михайловна Коллонтай - née Domontovich, Домонтович) (மார்ச் 31 1872 - மார்ச் 9, 1952) ஒரு ரஷிய பெண் கம்யூனிஸ்ட் புரட்சியாளர். இவர் லெனினின் மந்திரி சபையில் இருந்த ஒரே பெண்மணி .
# அலெக்சாண்டிரா கொலோண்டை

## ஆரம்ப வாழ்க்கை

அலெக்சாண்டிரா கொலோண்டை ஒரு ரஷ்ய ஜெனரலுக்கும் , பின்லாந்தை சார்ந்த ஒரு பெரும் நிலச்சுவான்தாரின் மகளுக்கும் , 1872ம் ஆண்டு பிறந்தார். மகள் ‘தேவையற்ற விரும்பத்தகாத போக்கினால்’ பாதிக்கப்பட்டு விடக்கூடாது என்பதற்காக உயர்கல்வி பயில கொலோண்டையை அவரது பெற்றோர் அனுமதிக்கவில்லை .
# அலெக்சாண்டிரா கொலோண்டை

## ஆரம்ப வாழ்க்கை

### திருமண வாழ்க்கை

தனது திருமணம் குறித்த பிரச்சினை வரும்போது, அலெச்சாண்டிரா தனது பெற்றோரின் மரபு ரீதியான அணுகுமுறைக்கு எதிராய் கலகம் செய்தார். அவரது மூத்த சகோதரிக்கு, பத்தொன்பது வயது இருக்கும் போது, சமூகத்தில் நல்ல அந்தஸ்தில் உள்ள எழுபது வயதுகாரருக்கு திருமணம் செய்து வைக்கப்பட்டது. மரபுரீதியாக பணத்துக்காக செய்து வைக்கப்படும் இந்த திருமணத்தை அலெக்சாண்டிரா வெறுத்தார். தான் காதல் திருமணம் செய்து கொள்ள வேண்டும் எனவும், அதில் தனது பெற்றொர்களின் பேச்சைக் கேட்பது இல்லை எனவும் உறுதியாய் முடிவெடுத்தார்.  
1893ம் ஆண்டு, தனது இருபத்தோராம் வயதில், விளாடிமிர் கொலோண்டை என்ற தனது மாமா மகனை அவர் திருமணம் புரிந்து கொண்டார். விளாடிமிர் ஒரு பொறியாளர் என்றாலும், காசு கையில் இல்லாதவர். திருமணம் செய்து கொள்ள பணம் தேவையில்லை, காதல்தான் அவசியம் என அலெக்சாண்டிரா தனது பெற்றோர்களுக்குப் புரிய வைப்பதற்காக, அவர்களின் விருப்பத்திற்கு மாறாக விளாடிமிரை த் திருமணம் புரிந்து கொண்டார். அவர்களுக்கு ஒரு ஆண் குழந்தை பிறந்தது. அலெக்சாண்டிரா தனது கணவனை உயிருக்கும் மேலாய் நேசித்தார் என்பது உண்மைதான் என்றாலும் அந்த காதல் ஒரு எல்லையை கடந்து, அவர் பெண் என்ற வகையில் பெரும் தியாகத்தை செய்ய வேண்டும் என்று எதிர்பார்த்து நின்றது. அது கொலோண்டைக்குள் பெரும் கலகத்தை தூண்டிக் கொண்டே இருந்தது. அவர் நேசித்து திருமணம் செய்து கொண்டவரை விட்டு வெளியே வராமல் அவருடன் அண்டி இருந்தால், தனது சுயம் என்ற அம்சமே இல்லாது ஒழியும் அபாயம் உள்ளது என்பதை அலெக்சாண்டிரா புரிந்து கொண்டார். தனது சுயம் என்ற அம்சம் இழந்து, காதல் என்ற சிறைக்குள் அவர் சிக்கிக் கொள்ள விரும்பவில்லை. அந்த காதல் அவரது முழு சக்தியையும் கிரகித்துக் கொண்டு, அவரை சமூகத்திற்கு ஒரு பயனற்ற சக்கையாகதான் தரும் என்பதும் அலெக்சாண்டிராவின் கருத்து.
# அலெக்சாண்டிரா கொலோண்டை

## உயர்கல்வி

1896ல் அலெக்சாண்டிரா தனது கணவரையும் மகனையும் விட்டு விட்டு, சூரிச் சென்று அங்குள்ள பல்கலைகழகத்தில் பேராசிரியர் ஹுன்ரிச் ஹெர்க்னரிடம் அரசியல் பொருளாதாரம் கற்றார். அப்போது அவர் பிளெக்னேவ், ரோசா லக்சம்பர்க், கார்ல் கௌட்சிகி போன்றோர்கள் எழுதியவற்றை படித்து தன்னை தயார் செய்து கொண்டார். தனது வாழ்க்கையை பாட்டாளி வர்க்க இயக்கத்தின் புரட்சிகர நடவடிக்கைக்காக அர்பணிப்பது என்று முடிவு எடுத்துக் கொண்டார். அப்போது கொலோண்டை லண்டனுக்கு சென்று, அங்கு தொழிலாளர்கள் வரலாறு குறித்து நிபுணத்துவம் பெற்றிருந்த, சிட்னி வெப் மற்றும் பெட்ரிச் வெப் போன்றோர்களை சந்தித்தார். அவர்களது பேபியன் சீர்திருத்த கருத்துகளை ஏற்றுக் கொள்ள முடியாமல், அவர்களை வெறுத்தொதுக்கினார்.
# அலெக்சாண்டிரா கொலோண்டை

## போராட்ட வாழ்க்கை

1895ம் வருடம் 12000 பேர் பணிபுரியும் கிரென்கோல்ம் நெசவுத் தொழிற்சாலைக்கு கொலோண்டை சென்றார். அதிகமான பெண் பாட்டாளிகளை கொண்ட அந்த தொழிற்சாலையில், பெண்கள் 12 முதல் 18 மணி நேரம் தினமும் பணிபுரிய வேண்டும். தொழிற்சாலைக்குள்ளேயே சிறைப்படுத்தப்பட்டுள்ள அவர்கள், அங்குள்ள துயிற்கூடத்திலேயே தூங்கி காலத்தை கழிக்க வேண்டியதுதான். அவர் அந்த தொழிற்சாலையை சுற்றி பார்க்கும் போது, ஒரு இளம்பெண்ணின் குழந்தை இறந்து போனது. ஆனால் எதுவும் நடக்காதது போல், எல்லாம் அங்கு வழக்கம் போல் நடந்து கொண்டிருந்தது.இந்த தெழிலாளிகளுக்கு எதாவது செய்ய வேண்டும் என அலெக்சாண்டிரா நினைத்தார். அவர் மார்க்சிய இயக்கத்தில் சேர்ந்து, இந்த தொழிலாளர்களின் நலனுக்காக பாடுபட முனைந்தார்.
1899ல் அவர் படிப்பு முடிந்து ரஷ்யா திரும்பினார். செயிண்ட் பீட்டஸ்பர்க் திரும்பிய கொலோண்டை, அங்குள்ள சட்டபூர்வமற்ற ரஷ்ய சமூக ஜனநாயக கட்சியில் சேர்ந்தார். அதன் கொள்கை பரப்பாளாராயும், எழுத்தாளாராயும் பணிபுரிந்தார்.  
அந்த காலகட்டத்தில், பின்லாந்தின் சுதந்திரம் ஜாரின் பிற்போக்குத்தனமான கொள்கைனால் அச்சத்திற்கு உள்ளாயிருந்தது. கூடவே தாத்தாவின் வீட்டில் வசித்த காலத்தில், அலெக்சாண்டிரா பின்லாந்து குறித்த நேரடி அனுபவமும் பெற்றிருந்தார். ஆகவே அவர் பின்லாந்தின் தேசிய விடுதலைக்காக உறுதியான ஆதரவு தெரிவித்தார். பின்லாந்து தொழிற்சாலைகளை வைத்து பார்க்கும் போது, பின்லாந்து பாட்டாளிகளின் வாழ்க்கை தரம் மட்டும் பணிபுரியும் சூழல் எப்படியுள்ளது என்று நேரடியான ஆராய்ந்து, முழுமையான ஒரு அரசியல் பொருளாதார ஆய்வை கொலோண்டை மேற்கொண்டார். அந்த ஆய்வுப் புத்தகம் 1903ம் ஆண்டு வெளியானது.
# அலெக்சாண்டிரா கொலோண்டை

## போராட்ட வாழ்க்கை

### பெண் பாட்டாளிகளை திரட்டும் போராட்டங்கள்

அடுத்து அவர் பெண் பாட்டாளிகளை திரட்டும் போராட்டத்தில் தீவிரமாய் ஈடுபட்டார். அப்போது சமூக மாற்றத்தை கொண்டுவர, பெண் பாட்டாளிகளை எப்படி திரட்டுவது என்பது குறித்து, சரியான மார்க்சிய செயல்திட்டம் இல்லை. குருப்ஷ்கயா அவர்கள் 1900ம் ஆண்டு வெளியிட்ட, ‘பெண் பாட்டாளிகள்’ என்ற 24 பக்க துண்டுபிரசுரம் மட்டும்தான் ரஷ்ய சமூக ஜனநாயக கட்சியிடம் பெண் பாட்டாளிகள் குறித்து கைவசம் உள்ள ஒரே ஆவணம்.  
1905ல் புகழ்பெற்ற முதல் ரஷ்ய புரட்சியில் ஆற்றிய பணிகளின் மூலந்தான், பெண்கள் பிரச்சினையை எப்படி கையாளுவது என்ற படிப்பினையை அலெக்சாண்டிரா கொலோண்டை கற்றுக் கொண்டார்.
# வெங்கல் சக்கரை

**சக்கரைச் செட்டியார்**, சென்னையின் மேயராக 1941-1942 வரை இருந்தவர் ஆவார்.சென்னை தொழிலாளர் சங்கத்தை தோற்றுவிப்பதில் முதன்மையாக விளங்கியவர். காங்கிரஸ் கட்சியிலும், பின்னர் நீதிக்கட்சியிலும் உறுப்பினராக இருந்தார்.
# வெங்கல் சக்கரை

## ஆரம்ப வாழ்க்கை

1878 ஆம் ஆண்டு டிசம்பர் மாதம் 12-ஆம் நாள் சென்னையில் பிறந்தார். இவரது தந்தையார் கேசவலு செட்டியார்; தாயார் ஆண்டாள் அம்மாள். சென்னை கிறித்துவக் கல்லூரி உயர்நிலைப் பள்ளியில் பயின்றார். கிறித்துவக் கல்லூரியில் சேர்ந்து பயின்று பி. ஏ. பட்டம் பெற்றார். கல்லூரியில் படிக்கும் போது கல்லூரி மாணவர் தலைவராகவும் செயல்பட்டார். கிறித்துவ போதனைகளால் கவர்ந்து ஈர்க்கப்பட்ட சக்கரை செட்டியார் கிறித்துவ மதத்தைத் தழுவினார். ஆங்கிலத்தில் புலமை பெற்று விளங்கினாலும், தாய் மொழியாகிய தமிழ் மீது பற்றுக் கொண்டு, தமிழாசிரியர் 'பரிதிமாற் கலைஞரிடம்' தமிழ் பயின்றார். இரண்டு ஆண்டுகள் பெண்கள் பள்ளியொன்றில் ஆசிரியராகப் பணியாற்றினார். பின்னர், 1902 ஆம் ஆண்டு சட்டக்கல்லூரியில் சேர்ந்து பட்டம் பெற்றார். சிறிது காலம் வழக்குரைஞராகப் பணியாற்றினார்.
# வெங்கல் சக்கரை

## இந்திய விடுதலைப் போராட்டம்

சூரத்தில் 1907ஆம் ஆண்டு நடைபெற்ற காங்கிரஸ் மாநாட்டில், வ.உ.சி, மகாகவி பாரதியார், சுப்பிரமணிய அய்யர் ஆகியோரோடு சென்று கலந்து கொண்டார். இந்த மாநாட்டில்தான், காங்கிரசின் தலைவரைத் தேர்ந்தெடுப்பதில் மிதவாதிகளுக்கும், தீவரவாதிகளுக்கும் கருத்து வேறுபாடு ஏற்பட, திலகரின் தலைமையில் அணிதிரண்ட தீவரவாதிகள் பிரிவினரோடு, சக்கரை செட்டியார் சேர்ந்தார். காந்தியடிகளின் ஒத்துழையாமை இயக்கத்தில் இணைந்தும் பணியாற்றினார். ரௌலட் சட்டத்திற்கு எதிரான போராட்டம், ஜாலியன் வாலாபாக் படுகொலையைக் கண்டித்து நடைபெற்ற போராட்டம், வேல்ஸ் இளவரசர் வருகையைப் புறக்கணிப்பதற்கான போராட்டம் ஆகியவற்றைச் சென்னையில் நடத்துவதில் முக்கிய பங்காற்றினார் சக்கரை செட்டியார். தொழிற்சங்கத் தலைவராகவும் அவர் இருந்ததால், ஒத்துழையாமை இயக்கத்திற்கு ஆதரவாகத் தொழிலாளர்களை அணிதிரட்டினார். பர்மா ஆயில் கம்பெனியைச் சார்ந்த மண்ணெண்ணெய் தொழிலாளர்களின் வேலை நிறுத்தப் போராட்டம் 1927 ஆம் ஆண்டு நடைபெற்றது. அப்போராட்டத்தில் பதினொரு தொழிலாளர்கள் துப்பாக்கிச் சூட்டில் பலியானார்கள். அப்போது, சென்னை மாநகராட்சி உறுப்பினராக சக்கரை செட்டியார் இருந்தார். பாதிக்கப்பட்ட குடும்பங்களுக்கு மாநகராட்சி நிதியிருந்து உதவிகள் வழங்கிட ஏற்பாடு செய்தார்.
-
- 1956 ல் சென்னை மாகாண சட்ட மன்றத்தில் தமிழ் ஆட்சி மொழிச் சட்டம் சி.சுப்பிரமணியத்தால் முன் மொழியப்பட்டது. மேலவையில் அதனை ஆதரித்து சக்கரைச் செட்டியார் உரையாற்றினார்.
# வெங்கல் சக்கரை

## இறப்பு

சக்கரை செட்டியார் 1958 ஆம் ஆண்டு ஜூன் மாதம் 14-ஆம் தேதி மறைந்தார்
# கன்னிக் கனியமாதல்

**கன்னிக் கனியமாதல்** (*parthenocarpy*, கன்னிப் பழம் என்பது பொருள்) என்பது இயற்கை மற்றும் செயற்கை முறையில் சூல்வித்து உதவியின்றி பழங்களை உற்பத்தி செய்யத் தூண்டும் முறையாகும். இதனால் பழங்கள் விதையற்றுக் காணப்படும். கன்னிக் கனியமாதல் முறை வெளிபப்டையான விதையற்ற பழங்களை உற்பத்தி செய்தாலும், விதைகள் உண்மையில் சிறியதாக இருக்கும்போது சிதைவுற்றுவிடுகின்றன. கன்னிக் கனியமாதல் முறை இயற்கைளில் மாறுபாடாக எப்போதாவது சிலவேளைகளில் ஏற்படுகிறது. ஆனால் இதன் தாக்கம் ஒவ்வொரு பூவிலும் ஏற்பட்டு, தாவரம் பாலியல்சார் உற்பத்தியை ஏற்படுத்த முடியாதாயினும் தாவர வளர்ச்சி இனப்பெருக்கத்திற்கு உதவலாம்.
# கன்னிக் கனியமாதல்

## இதனையும் பார்க்க

- விதையற்ற பழம்
- கன்னிப்பிறப்பு
# கன்னிக் கனியமாதல்

## வெளியணைப்பு

-
# கனா மக்மால்பஃப்

**கனா மக்மால்பஃப்** (Hana Makhmalbaf) ஈரானைச் சேர்ந்த திரைப்பட இயக்குநர். இவர் செப்டம்பர் மாதம் 3 ஆம் தேதி 1988 ஆம் ஆண்டு பிறந்தார்.
# கனா மக்மால்பஃப்

## குடும்பம்

இவர் ஈரானின் திரைப்பட இயக்குநர் மோசன் மக்மால்பஃபின் மகளும் ஈரானிய இயக்குநர் சமீரா மக்மால்பஃபின்ன் தங்கையும் ஆவார்.
# கனா மக்மால்பஃப்

## திரைப்பட வாழ்க்கை

இவரின் முதல் குறும்படமான *ஜாய் ஆப் மேட்னஸ்* (Joy of Madness) 2003 ஆம் ஆண்டில் வெளியானது. இத்திரைப்படமானது இவரது சகோதரி சமீரா மக்மால்பஃப் இயக்கிய அட் பைவ் இன் தி ஆப்டர்நூன் திரைப்பட உருவாக்கம் பற்றியது. இவரது இளவயது காரணமாக இத்தாலியின் விதிகளின்படி இத்திரைப்படம் வெனிஸ் திரைப்பட விழாவில் பங்கு இயலவில்லை.
# கனா மக்மால்பஃப்

## படைப்புகள்

- *ஜாய் ஆப் மேட்னஸ் *(Joy of Madness)
- *புத்தா கொலாப்ஸ்டு அவுட் ஆப் ஷேம்* (Buddha Collapsed out of Shame)
# கனா மக்மால்பஃப்

## விருதுகள்

இவரது முதல் திரைப்படமான *புத்தா கொலாப்ஸ்டு அவுட் ஆப் ஷேம்* (Buddha Collapsed out of Shame) 2007 ஆம் ஆண்டு கனடாவில் விருது பெற்றது. மேலும் இத்திரைப்படத்திற்கு ஸ்பெயினில் நடந்த சான் செபாஸ்டியன் சர்வதேசத் திரைப்பட விழாவில் இரண்டு விருதுகள் கிடைத்தது.
இவரது இரண்டாவது திரைப்படமான *க்ரீன் டேஸ்* (Green Days) ரொறன்ரோ திரைப்பட விழாவில் திரையிடப்பட்டது.
# புத்தா அசாரம் ஃபொரு ரிக்ட் (திரைப்படம்)

**புத்தா அசாரம் ஃபொரு ரிக்ட்** (ஆங்கிலம்: Buddha Collapsed Out of Shame) 2007-ல் வெளிவந்த ஈரானியத் திரைப்படம் ஆகும். இப்படத்தை இயக்கியவர் கனா மக்மால்பஃப் ஆவார்.
# புத்தா அசாரம் ஃபொரு ரிக்ட் (திரைப்படம்)

## திரைப்படம்

இத்திரைப்படத்தின் கதையானது ஆப்கானிஸ்தானில் தாலிபான்களின் வீழ்ச்சிக்குப் பிறகு நடப்பதாக உள்ளது. 5 வயது ஆப்கான் பெண் *பக்தே* (Bakhtay) கல்வி கற்க ஆசைப்பட்டு அதற்காகப் போர், வறுமை மற்றும் ஆணாதிக்கம் ஆகியவற்றைச் சந்திப்பதைப் பற்றிய திரைப்படம் இது.*பக்தே*வாக *நிக்பாகத் நெளருஸ்* (Nikbakht Noruz) நடித்துள்ளார்.
# புத்தா அசாரம் ஃபொரு ரிக்ட் (திரைப்படம்)

## விருதுகள்

- புத்தா கொலாப்ஸ்டு அவுட் ஆப் ஷேம் (Buddha Collapsed out of Shame) 2007 ஆம் ஆண்டு கனடாவில் விருது பெற்றது.
- ஸ்பெயினில் நடந்த சான் செபாஸ்டியன் சர்வதேசத் திரைப்பட விழாவில் இரண்டு விருதுகள் கிடைத்தது.
# இலினோர் காட்டன்

**இலினோர் காட்டன்** (Eleanor Catton) (பிறப்பு: 24 செப்டம்பர் 1985) என்பவர் நியூசிலாந்து நாட்டைச் சேர்ந்த புதின எழுத்தாளர் ஆவார். இவரின் தி லுமினரிஸ் என்ற புதினம் 2013ம் ஆண்டிற்கான மான் புக்கர் பரிசைப் பெற்றது.
# இலினோர் காட்டன்

## எழுத்துப் பணிகள்

- ''தி ரிகர்சல், என்ற முதல் புதினம் விக்டோரியா பல்கலைக்கழக அச்சகம் வெல்லிங்டன், 2008ல் வெளியானது.
- *தி லுமினர்ஸ்*, கிரந்த புக்ஸ் 2013ல் வெளியானது
- இவரின் சிறுகதைகள் பல நூலாக வெளிவந்துள்ளன.
# விக்கிப்பீடியா:நிர்வாக அணுக்கத்தைத் திரும்பப் பெறுதல்/செய்முறை/வரைவு

:: *குறிப்பு: பின்வரும் செய்முறை கட்டாயப்படுத்தி நிர்வாக அணுக்கத்தைத் திரும்பப் பெறுதலுக்கான செய்முறை ஆகும்.*  
முறையீடுகள் யாரும் எப்பொழுதும் பொதுவில் (எ.கா ஆலமரத்தடி) வைக்கலாம் அது பற்றி உரையாடி நன்முறையில் தீர்க்கலாம். வழக்கமான உள்ளடக்கத்தில் கருத்து வேறுபாடுகள், கொள்கை மீறல்கள் போன்றவற்றை அவ்வவ் கொள்கைகளைக் கொண்டே அணுக வேண்டும். நிர்வாக அணுக்கத்தைத் திரும்பப் பெறுதல் என்பது விக்கியில் மிக மிகக் பாரதூரமான செயற்பாடுகளில் ஈடுபடும் நிர்வாகி மீது எடுக்கப்படும் ஒர் உச்ச கட்ட நடவடிக்கையாக அமையும்.
# விக்கிப்பீடியா:நிர்வாக அணுக்கத்தைத் திரும்பப் பெறுதல்/செய்முறை/வரைவு

## திரும்பப் பெற நியமிக்க முன்னர் முன்னெடுக்கவேண்டிய செயற்பாடுகள்

1. உங்கள் முறையீடுகள் திரும்பப் பெற நியமிக்கக் கூடிய காரணங்கள் அல்லது அவை போன்ற தீவர தன்மையானவையா என்று உறுதிச் செய்து கொள்ளுங்கள். மேலே சுட்டப்பட்டது போன்று கருத்து வேறுபாடுகள், கொள்கை மீறல்கள் போன்றவற்றை அவ்வவ் கொள்கைகளைக் கொண்டே அணுக வேண்டும்.
1. முறையீடுகளைத் தெளிவாக, புறவயமான ஆதாரங்களுடன் ஆவணப்படுத்தி பிற பயனர்களின் அக்கறைக்கு கொண்டு வாருங்கள். உங்கள் ஒவ்வொரு முறையீடுக்கும் தொடர்புடையை நிர்வாகி என்ன பொருத்தமான மாற்று அல்லது பதில் செயற்பாடுகளில் ஈடுபடலாம் என்பதையும் குறித்துக் கொள்ளுங்கள்.
1. உங்கள் முறையீடுகளின் நியாயத் தன்மையை பிற பயனர்களின் கருத்துக்களைக் கேட்டு உறுதி செய்து கொள்ளுங்கள்.
1. தொடர்புடையை நிர்வாகியை அணுகி அவர் விடைபகிர, தகுந்த மாற்று அல்லது பதில் செயற்பாடுகளில் ஈடுபட தக்க கால இடைவெளி கொடுங்கள்.
1. அவர் உங்களுக்கு தக்க பதில் தரவில்லை, மாற்று அல்லது பதில் செயற்பாடுகள் செய்யவில்லை என்றால் பிற நிர்வாகிகளை அணுகி தொடர்புடையை நிர்வாகியிடம் பொருத்தமான மாற்று அல்லது பதில் செயற்பாடுகளைச் செய்ய வேண்டக் கோரலாம். இவர்கள் உங்களின் கோரிக்கைகளில் இருக்கும் நியாப்பாட்டைப் பொறுத்து உங்கள் சிக்கல்களை தீர்க்க உதவலாம்.
1. தொடர்புடைய நிர்வாகியும், நீங்கள் அணுகிய பிற பயனர்கள், அல்லது நிர்வாகிகள் உங்களுக்கு உதவவில்லை என்று நீங்கள் கருத்தினால் திரும்ப்பெற நியமித்தல் செய்முறையை தொடங்கலாம்.